**JAVNI NATJEČAJ ZA PRIJAM U SLUŽBU U JEDINSTVENI UPRAVNI ODJEL GRADA ZLATARA NA RADNO MJESTO STRUČNI REFERENT – TAJNICA - 1 IZVRŠITELJ/ICA NA NEODREĐENO VRIJEME U PUNOM RADNOM VREMENU**

**OPIS POSLOVA:**

- organizira i obavlja tajničke poslove za potrebe gradonačelnika a naročito administrativne poslove za gradonačelnika, najavljuje stranke, javlja se na telefonskoj centrali i prosljeđuje pozive, evidentira i dogovara pozive stranaka,

- organizira i brine o rasporedu obveza gradonačelnika (putovanja, primanja stranaka, službeni prijemi i slično),

- obavlja administrativno-tehničke poslove za potrebe Kolegija gradonačelnika i radnih tijela gradonačelnika, vodi zapisnike s radnih sastanaka gradonačelnika, dostavlja ih sudionicima i prati izvršavanje usvojenih zaključaka,

- vodi urudžbeni zapisnik te sve propisane evidencije iz uredskog poslovanja, preuzima poštu i druge pošiljke te signira poštu i dostavlja urudžbiranu poštu kroz internu dostavnu knjigu, otprema poštu i vodi potrebne evidencije te brine se za čuvanje arhivirane dokumentacije,

- surađuje u organiziranju prigodnih svečanosti i sudjeluje u protokolarnim događanjima za potrebe gradonačelnika,

- dostavlja gradonačelniku izravne zahtjeve čije je rješavanje u nadležnosti Grada u svrhu dodjele u rad,

- brine o prosljeđivanju potpisanih akata zaduženim službenicima,

- vodi brigu o čuvanju i zakonitoj uporabi pečata Gradskog vijeća i gradonačelnika,

- brine o nabavci reprezentacije, uredskog i drugog materijala, vodi brigu o narudžbenicama,

- vodi evidencije o rezerviranim terminima za gradske manifestacije, protokolarne i radne sastanke gradonačelnika i zamjenika te pomaže u organiziranju protokola, dočeka i ispraćaja gostiju,

- vodi evidencije prisutnosti službenika i namještenika na radu,

- obavlja i druge poslove po nalogu voditelja Odsjeka i pročelnika.

**PODACI O PLAĆI :**

Plaću čini iznos umnoška koeficijenta za obračun plaće koji za predmetno radno mjesto iznosi 1,70 i osnovice za obračun plaće koja iznosi 3.652,01 kn bruto, uvećano za 0,5% po godini radnog staža.

**PROVJERA ZNANJA I SPOSOBNOSTI KANDIDATA**

**Povjerenstvo za provedbu javnog natječaja** obavlja sljedeće poslove:

 - priprema i provodi postupak javnog natječaja za prijam u službu na neodređeno vrijeme u Jedinstveni upravni odjel Grada Zlatara na radno mjesto stručni referent – tajnica,

* utvrđuje koje su prijave na javni natječaj pravodobne i potpune,
* utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete javnog natječaja.

Smatra se da je kandidat, koji nije pristupio prethodnoj provjeri znanja, povukao prijavu na javni natječaj.

Prethodna provjera znanja i sposobnosti kandidata obavlja se putem pisanog testiranja i intervjua, a po potrebi i putem provjere praktičnog rada na određenim poslovima.

Intervju se provodi samo s kandidatima koji su ostvarili najmanje 50% broja bodova iz svakog dijela provjere znanja i sposobnosti na provedenom testiranju i provjeri praktičnog rada, ako je ta provjera provedena.

Nakon prethodne provjere znanja i sposobnosti kandidata povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova.

**NA RADNO PRAVNI ODNOS SLUŽBENIKA PRIMJENJUJU SE ODREDBE:**

**-** Zakona o službenicima i namještenicima u lokalnoj i područnoj (regionalnoj) samoupravi (NN 86/06, 61/11, 04/18, 112/19),

- Pravilnika o radu Jedinstvenog upravnog odjela Grada Zlatara (KLASA: 023-01/19-01/04,

URBROJ: 2211/01-02-19-1), I. Izmjene Pravilnika o radu Jedinstvenog upravnog odjela Grada Zlatara (KLASA: 023-01/19-01/04, URBROJ: 2211/01-02-20-2), II. Izmjene Pravilnika o radu Jedinstvenog upravnog odjela Grada Zlatara (KLASA: 023-01/19-01/04, URBROJ: 2211/01-02-20-5), III. Izmjene Pravilnika o radu Jedinstvenog upravnog odjela Grada Zlatara (KLASA: 023-01/19-01/04, URBROJ: 2211/01-02-20-6),

- Pravilnika o unutarnjem redu Jedinstvenog upravnog odjela Grada Zlatara (''Službeni glasnik Krapinsko-zagorske županije“ 20/19, 23/19, 33/20, 12/21, 22/21, 40/21)

- Zakona o radu (NN 93/14, 127/17, 98/19).

**NAČIN OBAVLJANJA PRETHODNE PROVJERE ZNANJA I SPOSOBNOSTI:**

Prethodnoj provjeri znanja i sposobnosti mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete javnog natječaja.

Na samo testiranje kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, te kemijsku olovku s kojom će pisati test. Kandidati koji ne mogu dokazati identitet neće moći pristupiti testiranju.

Kandidati sami snose troškove dolaska na pisano testiranje i intervju. Za kandidata koji ne pristupi pisanom testiranju smatrat će se da je povukao prijavu na oglas.

Test se sastoji od 10 pitanja. Pitanja su koncipirana u dvije vrste.

Kod određenog broja pitanja potrebno je odabrati zaokruživanjem jedan ili više ponuđenih odgovora. Kod pitanja gdje je naznačena tvrdnja potrebno je zaokružiti njezinu točnost ili netočnost.

Ako kandidat želi promijeniti već obavljeni odabir, potrebno je prekrižiti već dati odgovor te zaokružiti ili čitljivo dopisati nove riječi. Uz odgovor koji je kasnije dopisan potrebno je staviti vlastoručan potpis.

Test se piše kemijskom olovkom u trajanju od 30 minuta.

Bodovanje testa:

- svaki odgovor se boduje jednim bodom,

- odgovor mora biti u potpunosti točan da bi se ostvario bod.

Kandidati koji na pismenom dijelu testiranja ostvare najmanje 50% bodova (5 točnih odgovora) bit će pozvani na intervju.

**PRAVNI I DRUGI IZVORI ZA PRIPREMU ZA PISMENO TESTIRANJE:**

- Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20),

- Zakon o općem upravnom postupku (NN 47/09),

- Uredba o uredskom poslovanju (NN 75/21).

POZIV ZA TESTIRANJE BIT ĆE OBJAVLJEN NAJMANJE 5 (PET) DANA PRIJE DANA ODREĐENOG ZA TESTIRANJE NA WEB STRANICI I OGLASNOJ PLOČI GRADA ZLATARA

KLASA: 112-02/21-01/07

URBROJ: 2211/01-04-01-21-3

U Zlataru 12. studenoga 2021.

NATJEČAJNO POVJERENSTVO